**PRACTICUMEKO GIDA**

**PEDAGOGIAKO GRADUA**

**HEZKUNTZA, FILOSOFIA ETA ANTROPOLOGIA FAKULTATEA UPV / EHU**



2024/2025

Eider Gamboa

Itsaso Arocena

**AURKIBIDEA**

1. [Planteamendu orokorra 2](#_TOC_250026)
	1. [Practicumaren helburu orokorrak 2](#_TOC_250025)
	2. [Pedagogiako Practicumeko gaitasunak 2](#_TOC_250024)
	3. [Profila, eginkizunak eta balizko jarduera arloak 3](#_TOC_250023)
	4. [Lanbide-deontologia 6](#_TOC_250022)
	5. Practicumaren antolakuntza-egitura Hezkuntza, Filosofia eta

Antropologia Fakultatea 6

1. [Practicuma: kredituak eta egiteko epea. Egutegiak eta ordutegiak 8](#_TOC_250021)
2. Practicuma esleitzeko prozesua 9
	1. [Aurkezpen orokorra 10](#_TOC_250020)
	2. [Praktiken aurrehautapena 10](#_TOC_250019)
	3. [Autopracticum 10](#_TOC_250018)
	4. [Zentroa esleitzea 11](#_TOC_250017)
	5. [Erreklamazioak](#_TOC_250016)
3. [Arauak 12](#_TOC_250015)
4. [Practicuma abian jartzea 15](#_TOC_250014)
	1. [Zentroarekin harremanetan jartzea eta ikasleei deialdia egitea 15](#_TOC_250013)
	2. [Practicuma hastea praktiketako zentroan 15](#_TOC_250012)
5. [Practicumeko tutoretza gauzatzeko prozedura 16](#_TOC_250011)
	1. [Tutoretza gauzatzeko baldintzak 16](#_TOC_250010)
	2. Praktiketako zentroko instruktoreen eskubideak eta betebeharrak 16
	3. [Fakultateko tutorearen eskubideak eta betebeharrak 16](#_TOC_250009)
	4. [Ikasleen eskubideak eta betebeharrak](#_TOC_250008)
6. Practicum I-en garapen metodologikoa 19

[7.1.- Aurkezpena 19](#_TOC_250007)

7.2.- I. blokea 20

7.3.- II. Blokea 20

1. Practicum II-ren garapen metodologikoa
	1. [Aurkezpena 22](#_TOC_250006)
	2. I. Blokea 23
	3. II. Blokea 24
2. [Azken Memoria 25](#_TOC_250005)
3. [Practicumaren ebaluazioa 27](#_TOC_250004)
	1. [Fakultateko tutorearen ebaluazioa 27](#_TOC_250003)
	2. [Praktiketako zentroko instruktorearen ebaluazioa 27](#_TOC_250002)
4. [Kontaktu interesgarriak 29](#_TOC_250001)
5. [Practicumari buruzko legedia 30](#_TOC_250000)

# 1.- PLANTEAMENDU OROKORRA

Practicuma funtsezko elementua da Pedagogiako Graduko ikasketa-planaren barruan. Izan ere, Practicumak aukera ematen du unibertsitateko ikasketak lanbide- jardunera gerturatzeko, testuinguruan kokatutako esperientzia praktikoa eskuratzeko, hezkuntza- edo gizarte-errealitatera gerturatzeko eta errealitate horrekin integratzeko eta gerora ikaslearen lanbidea izango denari behatu, hasiera eman eta egiaztatzeko.

## 1.1.- PRACTICUMAREN HELBURU OROKORRAK

* Ikasleen oso-osoko prestakuntza bultzatzea, haien ikaskuntza teoriko eta praktikoa osatuta.
* Lanbide-errealitatera egokitzen den lan-metodologia ezagutzen laguntzea ikasleei, eskuratutako ezaguerak kontrastatuta eta aplikatuta.
* Ikasleek gaitasun tekniko, metodologiko, pertsonal eta partaidetzakoak gara ditzaten bultzatzea.
* Ikasleek esperientzia praktikoa eskuratzea, lan-merkatuan sartzen eta beren enplegagarritasuna hobetzen laguntzeko.
* Berrikuntzaren, sormenaren eta ekintzailetzaren balioak bultzatzea.

## 1.2.- PEDAGOGIAKO PRACTICUMEKO GAITASUNAK

* **PRACTICUM I- EKO GAITASUNAK**
1. Esku-hartze pedagogikorako arlo profesionalen, hezkuntza-proiektuen, jarduera-planen eta horiek gauzatzen diren sareen ikuspegi orokorra eraikitzea.
2. Ikasketa-trebetasunak garatzea, praktiketako testuinguruetan txertatzeko.
3. Jardun profesionala analizatuta jakintza eskuratzea, eta jakintza hori tituluko moduluetan eskuratutako ezaguerekin erlazionatzea.
4. Ikaskuntzarekiko jarrera positiboa izatea, hezkuntzako esku-hartzea eta garapen profesionala hobetzen laguntzeko.

## PRACTICUM II- KO GAITASUNAK

1.- Praktiketako testuinguruetan murgildu jarrera kritiko eta hausnartzaile batetik, erreferentziazko profil profesionalaren gaitasunak barneratuz.

2.- Praktika profesionalean erabiltzeko (teknikak, protokoloak, dinamikak, lan ibilbideak) estrategia eta prozedura ezberdinak kontutan izan, diziplina arteko begirada batetik abiatuta.

3.- Ezagupena garatu, ekintza praktikoen azterketatik abiatuz eta titulazioetako moduluetan landutako ezagupenekin lotura eginez.

4.- Hezkuntzaren esku-hartzea eta garapen profesionala hobetzeko Hezkuntza sustapenarekiko jarrera baikorra izan.

5.- Praktiketan egindako ibilbideak zehaztasun zientifikoarekin prestatu eta azaldu, dokumentazio eta txostenak sortuz (Egunerokoa, Txostenak, Mintegietako aurkezpenak)

6.- Hezkuntza proiektuak eta planak diseinatu, indarrean jarri eta ebaluatu Pedagogiako profesionalen esku-hartze esparru ezberdinetan. Horretarako tresna ezberdinak, lan dinamikak eta behar diren baliabideak erabiliko dira.

7.- Talde profesionaletan murgildu eta taldeko lana egiteko gai izan, antolaketarako, kudeaketarako eta dinamizaziorako gaitasunak erakutsiz.

## 1.3.- PROFILA, EGINKIZUNAK ETA BALIZKO JARDUERA ARLOAK

* + **PROFILA**

Pedagogiako graduduna esku-hartze pedagogikoa, prestakuntza, ebaluazioa eta baliabideen eta proiektuen kudeaketa gauzatzeko prestatuta dagoen profesionala eta hezkuntzaren arloko aditua da. Hauxe izango da gradudunaren jardueraren xedea: Giza Eskubideen errespetuan oinarritutako hezkuntza inklusiboa, eleanitza, komunitarioa eta pertsonen bizi osoan zeharreko gizarte-ongizateari begirakoa gauzatzea, erakundeen, gizartearen, kulturaren eta lanaren arloetan.

Horretarako, hezkuntzaren arloko arazoak konpontzeko gizarte-trebetasunak garatu beharko ditu, gizarte-ingurunea errespetatu beharko du, pertsonen arteko harremanen arloan aditua izan beharko du, erabakiak hartzeko gaitasuna eta jarrera arduratsua izan beharko ditu, eta gizarte-zientzien eta giza zientzien arloek berezko dituzten gaitasunak beharko ditu.

## EGINKIZUNAK

Profesionalak garatu beharreko eginkizunen artean honako hauek aurkitzen dira:

* Gizarte eta kultur testuinguru ezberdinen **diagnostikoa** eta hezkuntzaren arloko

## esku-hartzea.

* Antzemandako premiei erantzuteko jarduera pedagogikoak **antolatzea**.
* Zerbitzuk, proiektu eta hezkuntza erakundeen **aholkularitza**,
* Hezkuntza-programak **diseinatzea, martxan jartzea eta ebaluatzea**.
* **Hezkuntza edota lanbide orientazioa** prestakuntza- eta kultura- baliabideetatik edo baliabide profesionaletatik abiatuta.
* Diziplina anitzeko taldeetan **parte hartzea**, formakuntza egoerei erantzuteko eta jarraipena egiteko.
* Entitate publiko pribatu edota zentroen **antolakuntza eta kudeaketa**.
* **Prestakuntzarako materialen ekoizpena** hainbat euskarrietan.
* Formazio ibilbide eta programen **diseinu, abiarazte eta ebaluazioa**
* Formatzaile eta hezkuntza eragileen **formazioa**.

## BALIZKO TESTUINGURU JARDUERA ARLOAK

Gida honetan aipatu diren lanbideratze testuinguruko arlo profesionalak balizkoak dira. Horietako asko Fakultateak eskaintzen duen Practicumeko espazioekin bat datoz.

Aipatutako testuinguru jarduera arloak honako multzo hauetan sailkatu dira:

## 1.- Hezkuntza arautua:

* Haur eta Lehen Hezkuntza: orientazioa (aholkularia…), aholkularitza, esku-hartzea zuzendaritza-taldeekin.
* Bigarren Hezkuntza, Batxilergoa: orientazioa (aholkularia…), aholkularitza, esku-hartzea zuzendaritza-taldeekin.
* Lanbide Heziketa: orientazioa eta aholkularitza, heziketa-zikloetako prestatzailea, esku-hartzea zuzendaritza-taldeekin.
* Helduen hezkuntza: prestakuntza-planen diseinua, orientatzailea eta prestatzailea.
* Hasierako Lanbide Prestakuntzako Programak: programak diseinatzea, orientazioa, aholkularitza. Prestatzailea.
* Diziplina Anitzeko Taldeak (Berritzeguneak, kabinete pribatuak). Esku- hartzea taldeekin, babesa, aholkularitza eta orientazioa. Programak diseinatzea.
* Ingurumen-hezkuntzako, bide-hezkuntzako eta kontsumoaren arloko prestatzaileak.

## 2.- Teknologia berrietako hezkuntza:

* Sorkuntza eta aholkularitza, baliabide didaktiko eta teknologikoen eta multimedia baliabideen diseinuan, erabilpen eta ebaluazioan.

## 3.- Administrazio publiko orokorra eta bereziki hezkuntzaren atala

o Eusko Jaurlaritzako Hezkuntza Saileko teknikariak

* Prestatzaileen prestakuntza: teknikari espezialistak
* Irakasleei laguntzeko zerbitzuak
* Kultura-teknikariak
* Gazteria-teknikariak
* Txosten pedagogikoak eta material didaktikoa sortzeko teknikariak
* Berrikuntza pedagogikoa
* Hezkuntza-programen diseinua eta kudeaketa
* Liburutegietako hezkuntza-aholkulariak
* Hezkuntzaren arloko ikerketa eta ebaluazioa
* Hezkuntza teknikaria

## 4.- Osasuna:

O Ospitaleko ikasgelak

* Ospitale kanpoko eta etxeetako zerbitzuak
* Hezkuntza-terapeutiko unitatea

## 5.- Lana eta Gizarte Gaiak:

* Enplegu-zerbitzuak. Lan-orientatzailea, okupazio-prestatzaileak. Taldeen kudeaketa.
* Etengabeko prestakuntza
* Immigrazio-teknikariak
* Gizarte-zerbitzuetako esku-hartzea (Mendekotasun Legea…)
* Droga-mendekotasuna (adikzioak)
* Garapenerako lankidetza

## 6.- Espetxeak:

* Espetxeak: gizarteratzeko laguntza

## 7.- Justizia Saila (Epaitegiak):

* Talde Psikosozialetako pedagogoa
* Gatazketako bitartekaria (adingabeak, emakumea, familia, immigrazioa…)

## 8.- EMAKUNDE Emakumearen Euskal Erakundea:

* Orientatzailea

## 9.- Kalitatearen kudeaketa eta aldaketa-prozesuak

**10.- Antolakuntza eta enpresa:**

* Giza zerbitzuen sustapena eta garapena
* Lanaren arloko prestakuntza

## 11.- Aisialdia eta denbora librea (denbora librearen pedagogia):

* Ludotekak
* Hezkuntzan behar bereziak dituzten pertsonentzako aisialdirako zerbitzuak
* Gaztelekuak

## 12.- Kultura eta hizkuntza (kultur eta hizkuntza sormenaren eta transmisioaren kudeaketa pedagogikoa):

* Museoak
* Bidaiak eta bisita kulturalak
* Gizarte eta kultur mugimenduak
* Erakunde eta kultur elkarteak
* Euskaltegiak eta hizkuntza irakasteko zentroak
* Argitaletxeak
* Kultur, hizkuntza, gizarte eta hezkuntza arloko Fundazioak

## 13.- Adin Nagusia (pedagogia gerontologikoa):

* Adin nagusirako zerbitzuak

## 14.- Ezgaitasun bat duten pertsonei zuzendutako Zerbitzuak:

O Eguneko Zentroak

* Lanerako egoitza bereziak
* Etxebizitza zerbitzuak
* Bizitza independentea bermatzeko zerbitzuak

## 15.- Erresidentzia eta familia Zerbitzuak

## 1.4.- LANBIDE DEONTOLOGIA

Etorkizuneko pedagogoek lanbide deontologia bete beharko dute beren jardunean, bertan ezarriko baitira lanbide horietako jardueraren eta erregulazioaren printzipioak, profesionalon jokaera bideratze aldera erantzukizun maila bakoitzean.

**1.5.-HEZKUNTZA, FILOSOFIA ETA ANTROPOLOGIA FAKULTATEKO**

## PRACTICUMAREN ANTOLAKUNTZA EGITURA

Hezkuntza, Filosofia eta Antropologia Fakultateak honako egitura hau du, Practicumari begira:

* Practicumeko dekanordea
* Practicumeko Batzordea
* Practicumeko koordinatzaileak (titulu bakoitzeko bana)
* Ikastegiko teknikaria

Antolakuntza-egitura horrek Practicumaren kudeaketa osoa bermatzen du eta era koordinatuan gauzatzen da, kasuan kasuko eginkizun eta erantzukizun espezifikoak nork bere eginda.

HEZKUNTZA, FILOSOFIA ETA ANTROPOLOGIA FAKULTATEA FACULTAD DE EDUCACIÓN, FILOSOFÍA Y ANTROPOLOGÍA

# 2.- PRACTICUMA: KREDITUAK ETA EGITEKO EPEA. EGUTEGIAK ETA ORDUTEGIAK

***Pedagogiako Graduko Practicuma (30 ECTS kreditu = 750 ordu)***

1. mailan: Practicum I, 6 kreditu/150 ordu (2. lauhilekoa)
2. mailan: Practicum II, 24 kreditu/600 ordu (1. lauhilekoa)

Pedagogiako Graduko Practicum I bi bloke nagusitan gauzatuko da:

* I. Blokea: kreditu 1/aurrez aurreko 17 ordu: Fakultatean: 2024ko urtarrilaren 20tik urtarrilak 31 arte.
* II. Blokea: 5 kreditu/aurrez aurreko 83 ordu: Praktiketako zentroetan: 2024ko otsailaren 3tik maiatzak 9 arte.

Pedagogiako Graduko Practicum II bi bloketan gauzatuko da:

-I. Blokea: 2 kreditu/aurrez aurreko 34 ordu: Fakultatean: 2024ko irailaren 9tik 20ra.

-II. Blokea: 22 kreditu/aurrez aurreko 370 ordu: Praktiketako zentroetan: 2024ko irailaren 23tik abenduaren 20ra.

Praktiketako **ordutegiak** praktiken ezaugarrien eta erakunde-kolaboratzailearen aukeren arabera ezarriko dira. Nolanahi ere, praktiketako ordutegiak bateragarriak izango dira ikasleek Fakultatean dituzten jarduera akademikoekin, prestakuntza- jarduerekin eta ordezkaritza- eta partaidetza-jarduerekin.

# 3.- PRACTICUMA ESLEITZEKO PROZEDURA

## 3.1.- AURKEZPEN OROKORRA

Urtero, martxoan, Practicum bakoitzaren informazio aurkezpen orokorra egiten da Fakultateko Areto Nagusian hurrengo ikasturtean Practicumak egiteko betebeharra duten ikasleentzat.

-Salbuespenak salbuespen, ikasleek derrigorrez joan behar dute aurkezpenera.

Aurkezpen saioaren prestaketan eta saioan bertan, honako hauek parte hartzen dute: Practicumeko dekanordeak eta Practicumeko koordinatzailea.

Practicumeko dekanordea honako gai hauei buruz mintzatzen da: Practicumaren antolakuntza, Fakultatearen egitura, bete beharreko epeak, ikasleei emandako informazioaren edukia, ikasleen eskubideak eta betebeharrak eta, ikasketetako azkeneko mailako Practicuma egingo duten ikasleei begira, Practicuma Garapenerako Lankidetza Proiektuetan gauzatzeko programari buruzko informazioa.

Practicumeko koordinatzailea saioa antolatzeaz arduratuko da eta honako gai hauei buruz mintzatzen da: Practicum bakoitzaren helburuak, metodologia, balizko jarduera arloak eta ebaluazio-sistema…

Gradu bakoitzeko azkeneko mailan, ***Garapenerako Lankidetzaren arloan egin daiteke Practicuma***. Xede horrekin, unibertsitateko praktikak garapenerako lankidetzaren arloan egiteko laguntzen deialdia egiten duen erabakia argitaratzen du urtero UPV/EHUko Gizarte Erantzukizuneko eta Unibertsitate Hedakuntzako Errektoreordetzak.

9

## 3.2.- PRAKTIKEN AURREHAUTAPENA

Practicuma egin ahal izateko, ikasle bakoitzak GAUReko perfilan sartu behar du, “Nahitaezko Praktiken” atalean, Practicumeko aurkezpenean adierazitako epean **praktiketako zentroen aurrehautapena egiteko.**

Ikasle bakoitzak fakultateko eskaintzaren artean zerrenda bat egin behar du, lehentasun-hurrenkeraren arabera, honako irizpide hauek kontuan hartuta: jarduera arloa, zentro mota eta zentroaren kokaleku geografikoa.

Oso garrantzitsua da aurrehautaketa egin baino lehen interesatzen zaizkien zentroei buruzko informazioa biltzea, izan ere, aurrehautaketa amaitzen denean ezingo da aldaketarik egin.

## 3.3.- AUTOPRACTICUM

Fakultateko eskaintzan kontuan hartu ez diren zentroak proposa ditzakete ikasleek. Horretarako, **GAURen dagoen Autopracticuma** atala erabili beharko dute beren kabuz bilatutako praktikei buruzko datuak sartuz.

Gainera, **Autopracticuma eskatzeko orria** Practicumeko bulegoan aurkeztu behar dute proposatutako zentroaren **zigilua eta sinadurarekin**.

Gehitu:

Autopracticum eskaera egiteaz gain, aurretiko hautapena ere, egin beharko da.

Fakultateko Practicum arduradunek baloratuko dute ikasleek proposatu edo aukeratu dituzten zentroak egokiak ote diren. Beraz, ikasleek proposamen batzuk egin izanak ez du esan nahi horiek automatikoki esleituko direnik.

## 3.4.- ZENTROA ESLEITZEA

Aurretiko hautapena egiteko epea amaitu ondoren, Fakultateak ezarritako irizpide orokorraren arabera esleituko dira zentroak; beraz, ikasleek beren eskaeretan proposatutako zentroak esleitzen saiatuko da Fakultatea, ahal den neurrian, eta zentroak plaza baieztatu badu.

Esleipenak egiterakoan ikasleriak adierazitako lehentasunak kontuan hartuko dira. Lehentasunak kointziditzen direnean ikasketa espedientea erabiliko da.

Kontuan hartuko den espedientearen batez besteko nota esleipena egiteko orduan GAURen agertzen dena izango da.

Proposatutako aukera guztiak agortuz gero, Practicumeko Bulegoak egokia den

zentro bat esleituko du.

Azkenik, aparteko kasuetan, ikaslearekin elkarrizketa egin dakioke.

10

Nolanahi ere, praktikak hautatzerakoan eta esleitzerakoan, lehentasuna izango dute ikasle ezinduek, irisgarritasun unibertsalerako neurri guztiak egiaztatzen dituzten enpresetara joateko aukera izan dezaten**.**

## Autopracticumarekin esleitzea

Ikasle batek Fakultateko eskaintzan kontuan hartu ez den Autopracticuma aurkeztu badu, proposamena egokia ote den aztertuko du fakultateko Practicum arduradunak, Practicumeko araudia eta plan orokorra kontuan hartuta.

Ikaslearen proposamena egokia dela erabakiz gero, fakultateak zentroarekin harremanetan jarriko da, praktiketako plan bat hitzartuko dute eta dagokion lankidetza-hitzarmena izenpetuko dute.

Aldiz, ikaslearen proposamena desegokia dela erabakitzen bada, proposamena atzera botako du eta zentroa hautatzeko atalean adierazitako aukerak hartuko ditu kontuan.

Plaza guztiak esleitu ondoren, esleipena argitaratuko da, adierazitako epean, GAURen bidez, adjudikazioen atalean.

## 3.5.- ERREKLAMAZIOAK

Esleitutako zentroen behin behineko zerrenda argitaratu ondoren, esleitutako zentroarekin ados ez dauden ikasleek lau laneguneko epea izango dute erreklamazioak egiteko.

Erreklamazioak eskaria ofizialaren bidez egingo dira eta Practicumeko Bulegoan aurkeztu beharko dira, eskura.

## Erreklamazioak ebaztea

Erreklamazioak aztertu ondoren, behin betiko esleipenak argitaratuko dira. Une horretatik aurrera ezin izango da aldaketarik egin.

11

# 4.- ARAUAK

Practicumetan matrikulatutako ikasleek praktiketako irakasle-tutore bat izango dute Fakultatean, baita beste tutore bat ere praktiketako zentroan. Tutoreek ikaslea bideratuko dute eta prozesu osoaren jarraipena egingo dute.

Ikasleak ez baditu betetzen Practicumeko betebeharrak, Practicuma ez-gainditutzat eman daiteke.

Practicuma bere osotasunean baloratzen denez, bertako zati guztiak gainditu beharko dira (zentroko egonaldia, prestakuntza-mintegiak eta amaierako lana) Practicuma gainditzeko.

Practicum I gainditu ez duten ikasleek ezin izango dute, inola ere, Practicum II-ko matrikula egin.

Pedagogiako Practicum I eta II ezin dira ikasturte berean egin, funtsezko arrazoi hauek tarteko:

* Batetik, guztizko ordu kopurua kontuan hartuta ezinezkoa delako.
* Eta bestetik, moduluak lauhilekoka antolatuta daudenez, lehenengo lauhilekoan Practicum II eta bigarren lauhilekoan Practicum I egin beharko lirateelako.

Practicuma enborreko irakasgai bat da, eta, beraz, errespetatu beharreko ordutegi bat dauka zehaztuta. Data aldaketa egin ahal izango da bakarrik kasu berezi eta justifikatuetan. Horretarako eskaera aztertuko da. Data aldaketa ez da baimen bat izango matrikulatuta egon litekeen beste ikasturte edo irakasgai batzuetara hutsik egiteko.

Ikasleriak zenbait egun edota orduetan praktiketako zentrora joateko ezintasuna alegatzen duenean justifikazio- agiria aurkeztu beharko du bai zentroan, bai fakultatean.

Ikasleek Fakultatean garatuko den fase bakoitzeko saioen % 80ra bildu beharko dute gutxienez, jarraipen-mintegiak barne. Era berean, praktiketako zentroan egin beharreko orduen % 100 bete beharko dute, eta, hutsegiteren bat eginez gero, behar bezala justifikatu beharko dute.

Pertsona batek, lan-arrazoiak direla tarteko, practicuma ohiko moduan egin ezin badu, gainerako irakasgaietan aplikatzen den protokolo orokorrari jarraitu beharko dio; hortaz, eskari bat egin beharko dio graduko koordinatzaileari, eta laneko ordutegia adierazi beharko du bertan. Kasu horietan, tituluko koordinatzaileak jakinaren gainean jarriko ditu Practicumeko Dekanordetza eta practicumeko tutorea.

12

Ikasle bat fase bakoitzeko jardueren % 80 baino gutxiagora bakarrik bil badaiteke, jarraitutasunik gabe, eta behar bezala justifika badezake, tutoreari jakinarazi beharko dio, eta enpresaren sinestamendua edo ziurtagiria eta aurreikusitako egutegia aurkeztu beharko ditu.

Kasu horietan, tutoreak ordezko jarduera bat proposatuko dio ikasleari.

Ikasle bat lanean ari bada eskuratu nahi duen tituluko praktika-zentro izan daitekeen zentro batean, zentro horretan egin ditzakete praktikak, aurretik autopracticumaren eskaria egiten badu. Gainera, Fakultateko Practicum Dekanordearen baimena izan beharko du, Antolakuntza Akademiko Errektoreordearen aginduz, Ikasleriaren Kanpo Praktika Akademikoaren Araudiak 9. artikuluan, c atalean aipatzen duen bezala.

Horretarako, enpresaren ziurtagiria aurkeztu beharko du autopracticumarekin batera, eta bertan adierazi beharko du enpresa horretan lan egiten duela, baita zer ordutegi duen ere. Kasu horretan, gainera, Prestakuntza Proiektuan argi eta garbi bereizi beharko dira lanbideko eta practicumeko helburuak, eginkizunak eta edukiak. Nolanahi ere, ikasleak praktiketako prozesu orokorrari jarraitu beharko dio (mintegiak, zereginak…).

Practicuma Sicue-Seneca mugikortasun-programaren bidez egiten ari diren ikasleei dagokienez, honako jarduera-prozedura honi jarraituko zaio:

* 1. Dekanotzak ikaslearen jatorrizko zentroarekin negoziatuko ditu egin beharreko kredituak eta kredituen aitorpen akademikoa.
	2. Practicumeko Dekanordetzak egin beharreko orduen berri emango du, eta baita tutoreari esleitutako praktiketako zentroaren berri ere.
	3. Tutoreak, egin beharreko ordu kopuruaren eta beste aldagai batzuen arabera, Prestakuntza Proiektua hitzartuko du ikaslearekin. Era berean, ikaslearekin erdietsitako akordioaren berri emango dio Practicumeko Dekanordetzari.

2010eko ekainaren 22an Fakultateko Batzarrak hartutako erabakiari jarraituz, **ikasturteko deialdi bakarra** egiten da Hezkuntza, Filosofia eta Antropologia Fakultateko tituluetako **Practicumetarako**. Balorazioa orokorra denez, deialdi bat gainditzen ez bada, hurrengo deialdian prozesu osoa gauzatu behar da.

Beste irakasgai bat bezala denez, Practicuma automatikoki Eskola Aseguruak babestuko du.

13

Practicumerako ezarritako epea gainditu izanagatik ere, ikasleek praktikak egiten jarrai dezakete. Kasu horretan, ikaslea *borondatezko praktikak* egiten ari dela esango genuke, eta horretarako, Fakultatean ezarritako baldintzak bete beharko lirateke.

Practicumak prestakuntza-izaera duenez, erakundeek edo zerbitzuek ez dute lan arloko betebeharrik izango. Bestalde, zentroek ezin izango dute Practicumeko ikasleekin lanposturik bete, ikasleak praktikak egiten ari diren bitartean.

14

# 5.- PRACTICUMA ABIAN JARTZEA

Practicum guztien programak, uztailean, Fakultateko Practicumeko web orrian argitaratzen dira. Programa bakoitzean Practicumaren hasierako eguna, ordua eta tokia zehazten dituen kronograma bana agertzen da.

Practicumak **Prestakuntza Proiektu** bat izango du, Practicuma egiten duten ikasle guztientzat balioko duena baino kasu eta zentro bakoitzera egokituko dena. Horretarako, ikasleak, zentroko tutoreak eta Fakultateko irakasle-tutoreak ados egon beharko dute. Harreman horiek Practicumak irauten duen bitartean mantenduko dira.

## 5.1.- ZENTROAREKIN HARREMANETAN JARTZEA ETA IKASLEEI DEIALDIA EGITEA

Adierazitako epearen baitan plazak esleitu eta zerrenda argitaratu ondoren, ikasleek jakingo dute zer zentrotan egingo dituzten praktikak, baino **ez dira zentroarekin harremanetan jarriko, Fakultateko irakasle-tutoreak harremana ezarri bitarte**.

Fakultateak zentroarekin lehen harremana izan ondoren, ikasleari bilera baterako deia egingo zaio zentrotik, eta une horretatik aurrera, Practicuma abiatuko da.

## 5.2.- PRACTICUMA HASTEA PRAKTIKETAKO ZENTROAN

Fakultatean lehenengo bilera egin ondoren, ikaslea dagokion zentroarekin harremanetan jar daiteke. Zentrora joan aurretik, tutorearekin hitzordua egin beharko du.

Praktikak hasi baino lehen, ikasle bakoitzak “XI. Eranskina” eta “Isilpekotasun- konpromisoa orria” bete beharko ditu. Dokumentu hauek Practicumeko web orrian eskuratu daitezke.

Aipatutako bi dokumentuak Practicumeko lehenengo egunean zentroko instruktoreari eskura eman behar zaizkio.

# 6.- PRACTICUMEKO TUTORETZA GAUZATZEKO PROZEDURA

## 6.1.- TUTORETZA GAUZATZEKO BALDINTZAK

Practicuma egin ahal izateko, ikasleek bi tutore izango dituzte: batetik, praktiketako zentroko instruktorea, eta bestetik, Fakultateko ikasketa-tutorea.

Zentroetako instruktoreek baldintza hauek betetzea komeni da: profesional esperientziadunak izatea, tutoretza modu eraginkorrean gauzatzeko beharrezkoak diren ezaguerak izatea, eta ikaslea egiten ari den ikasketen maila bereko prestakuntza izatea.

## 6.2.- PRAKTIKETAKO ZENTROKO INSTRUKTOREAREN ESKUBIDEAK ETA BETEBEHARRAK

*Praktiketako zentroko instruktoreak* honako eskubide hauek izango ditu:

* Bere lankidetza aintzat hartzeko eskubidea, dagokion ziurtagiria eginda.
* Fakultatetik kanpo egiten diren praktikak arautzen dituen araudiari buruzko informazioa jasotzeko eskubidea.
* Unibertsitatean sarrera izateko eskubidea, bere eginkizunak betetzeko behar dituen informazioa eta babesa eskuratzeko.

Era berean, praktiketako zentroko instruktorearen betebeharrak izango dira:

* Ikaslea onartzea eta, Fakultateko tutorearekin koordinatuta, ikasleak gauzatu beharreko jarduerak antolatzea; baita ikaslea praktikak egiten ari den bitartean egon daitezkeen gorabeherak komunikatzea, konpontzea eta ikaslea bertaratzen dela kontrolatzea ere.
* Ikaslearen jarduerak gainbegiratzea, praktikak bideratzea eta kontrolatzea, eta ikasleak gorabehera profesionalak dituenean, horiek konpontzen laguntzea.
* Ikasleari zentroko antolakuntzaren eta funtzionamenduaren berri ematea; era berean, intereseko araudia ezagutaraztea, batez ere segurtasunaren eta laneko arriskuen arlokoa.
* Ikasleei prestakuntza osagarria eta baliabide materialak ematea, praktikak egin ahal izateko.
* Ikasleei erraztasunak eta bultzada ematea, berritzaileak eta ekintzaileak izan daitezen eta hobetzeko proposamenak egin ditzaten.
* Bere lanbide-jardunaren edukiak azaltzea ikasleei.
* Instruktore-lanaren bidez ikasleari buruzko informazioa eskuratzen badu, informazio hori isilpean gordetzea.
* Ikaslearen Practicuma ebaluatzea.

## 6.3.- FAKULTATEKO TUTOREAREN ESKUBIDEAK ETA BETEBEHARRAK

*Fakultateko tutoreak* honako eskubide hauek izango ditu:

* Bere jarduera akademikoa aintzat hartzeko eskubidea, indarreko legediaren arabera.
* Praktikak arautzen dituen araudiari buruzko informazioa jasotzeko eskubidea.
* Erakunde kolaboratzailean sarrera izateko eskubidea, bere eginkizunak bete ahal izateko.

Era berean, Fakultateko tutorearen betebeharrak izango dira:

* Prestakuntza Proiektua gorabeherarik gabe gauzatu dadin zaintzea, eta praktiketako ordutegia eta ikaslearen betebehar akademikoak, prestakuntza- betebeharrak eta ordezkaritza- eta partaidetza-betebeharrak bateragarriak izan daitezen bermatzea.
* Praktiken jarraipena egitea, erakunde kolaboratzaileko instruktorearekin koordinatuta (gutxienez hiru aldiz ikasturtean zehar).
* Ikasleak praktiketako zentroan egiten dituen jarduerak edo zereginak gainbegiratzea eta bideratzea. Ikaslearen jarduera edo zereginen jarraipena egitea (gutxienez bost saio ikasturtean zehar).
* Ikasleek gogoeta egin dezaten bultzatzea eta errealitate profesional desberdinetako esperientzien eta ezagueren trukea sustatzea.
* Egunerokoa eta Azken Txostena egiteko informazioa, lan-tresnak eta gidalerroak ematea.
* Praktikak ebaluatzea, praktiketako zentroko instruktoreak egindako ebaluazioa eta ikasleak egindako balorazioa kontuan hartuta.

## 6.4.- IKASLEEN ESKUBIDEAK ETA BETEBEHARRAK

*Ikasleak* honako eskubide hauek izango ditu Practicuma egiten duen bitartean:

* Bi tutore izateko eskubidea: batetik, unibertsitateko irakasle bat, eta bestetik, praktikak egingo dituen enpresako edo erakundeko profesional bat.
* Ebaluatzeko eskubidea, Fakultateak ezarritako irizpideen arabera.
* Praktiketako zentroak egindako ziurtagiria jasotzeko eskubidea, praktiketan egin dituen jarduerak eta praktiken iraupena berariaz adierazita.
* Dagozkion jarduera-akademikoak, prestakuntza-jarduerak eta ordezkaritza- eta partaidetza-jarduerak egiteko eskubidea, praktiketako zentroari beharrezkoa den aurrerapenez jakinarazi ondoren.

Era berean, Practicumeko ikaslearen betebeharrak izango dira:

* Fakultateko Practicumaren araudia betetzea (prozedurak, datak eta egutegiak errespetatzea).
* Praktiketako zentrora esandako egunean joatea, tutoreekin ezarritako planean aurreikusitako ordutegia betetzea eta praktiketako zentroko funtzionamendua, segurtasun-neurriak eta laneko arriskuen prebentziorako neurriak errespetatzea.
* Praktikak egiten dituen bitartean unibertsitateko tutorearekin harremanetan egotea eta edozein gorabeheraren berri ematea; era berean, eskatzen dizkioten dokumentuak eta txostenak aurkeztea, adierazitako epean eta eran.
* Zentroan dagozkion jarduerak egitea, praktiketako zentroko instruktorearen eta Fakultateko tutorearen zuzendaritza, laguntza, gainbegiraketa eta aholkuei jarraituz.
* Fakultateko tutorearekin egingo diren lan-saioetara eta mintegietara joatea eta horietan parte hartzea. Saio horietara joatea derrigorrezkoa da eta, beraz, ikasleak bertaratu ezin badu, aldez aurretik jakinarazi beharko du.
* Practicumeko Azken Memoria egitea eta aurkeztea, ezarritako epean.
* Erakunde kolaboratzaileari buruzko informazioa isilpean gordetzea eta egin dituen jardueren gaineko lanbide-sekretua gordetzea, bai praktikak egiten ari den bitartean, bai praktikak amaitu ondoren.
* Praktiketako zentroko politika, lan-kultura eta antolakuntza errespetatzea, beti.

# 7.- PEDAGOGIAKO PRACTICUM I-EN GARAPEN METODOLOGIKOA

(Atal honetan ageri diren alderdi guztiak zehaztasun handiagoz deskribatu dira Practicum I-erako Programan)

## 1.- AURKEZPENA

Pedagogiako Practicum I-ek 6 kreditu ditu, eta elkarren osagarri diren bi bloketan banatuta dago.

## 1.- I. Blokea: fakultatean

ECTS kreditu 1 = 25 ordu: 17 ordu, aurrez aurrekoak, eta 8 ordu, bestelakoak

**2.- II. Blokea: praktiketako zentroan**

5 ECTS kreditu = 125 ordu; 83 ordu, aurrez aurrekoak, eta 42 ordu, bestelakoak

## 7.2.- I. BLOKEA: PRESTAKUNTZA EDUKIEI ETA JARDUN PROFESIONALAREKIN DUTEN LOTURARI BURUZKO GOGOETA

**7.2.1.- HELBURUA:**

Aurretiko prestakuntzaren eduki adierazgarrienak erlazionatzea jarduera praktikoen azterketari begira, pedagogoaren trebetasun profesionaletan sakonduta.

## 7.2.2.- PROZEDURA METODOLOGIKOA:

Prozesu metodologikoa hiru gune hauen inguruan egituratuta dago:

## 1.- Practicuma aurkeztea eta kokatzea

Practicumaren ildo nagusiak aurkeztea eta argitzea, egitura, egin beharreko jarduerak eta ikasleek hartu beharreko konpromisoak eta izan beharreko jarrera azpimarratuta.

Practicumaren inguruan indarrean dagoen araudiari eta ikasleek bete beharreko eranskinei buruzko aurkezpena.

## 2.- Garatutako gaitasun akademikoei buruzko gogoeta

Ikasleek berriro ekingo diote aldez aurreko eduki teoriko-praktikoen gainean egindako lanari, eta irakurketa lasaia egingo dute distantzia pertsonaletik eta aurreko ikasturteetan eskuratutako ikaskuntzetatik abiatuta.

## 3.-Trebetasun profesionalak, harremanetarako trebetasuna eta lanbide- deontologia

Ikasleek lantegi batean parte hartuko dute, eta bertan, harremanetarako trebetasun profesionalak landuko dira jarduera praktikoari begira. Horretarako, funtsezkoa da Pedagogiako deontologia-kodea eta etika profesionala errespetatzea. Ikasleek bloke honetan landutako guneetan eskuratutako ikaskuntza-emaitzak aurkeztuko dituzte gainerako ikasleen aurrean.

## 7.3.- II. BLOKEA: ZENTRO, ZERBITZU ETA ERAKUNDEETAKO EGONALDIA

**7.3.1.- HELBURUA:**

Bloke honetan egingo den lanaren helburua da ikaslea rol profesionalera ohitzea, **behaketaren, gogoetaren** eta praktikaren bidez, beste profesional batzuekin elkarlanean. Beraz, ibilbide profesionalean nola jardun daitekeen jakingo dute, testuinguru jakin batean, eta unibertsitatean eskuratutako prestakuntza teoriko eta praktikoaren edukiak kontrastatuko dituzte.

## 7.3.2.- PROZEDURA METODOLOGIKOA:

Practicumak bi prozesu jarriko ditu martxan aldi berean:

## 1.- Pedagogiako praktikak zentroetan, zerbitzuetan eta erakundeetan

Practicum I-eko zati honen helburua da ikasleak lehenengo harremana egitea praktiketako zentroarekin, lan-esperientzia eskuratzeko. Horretarako, ezinbestekoa da ikasleak praktiketako zentroetara joatea eta parte-hartzea.

## 2.- Jarraipen-mintegiak eta lanketa teoriko-praktikoa Fakultatean

Mintegiak Practicumean parte hartzen duten ikasle guztien antolakuntza- eta ikaskuntza-esparrua dira. Mintegietan ikaskuntza eta ezaguerak sustatzen eta sozializatzen dira, ikasleen gogoetaren eta aurkezpenen bidez, ikasle bakoitzak egindako lanetik abiatuta. Gainera, informazio-iturri garrantzitsuak dira, pedagogoaren lanari buruzko erreferentziak ematen dituztelako.

# 8.- PEDAGOGIAKO PRACTICUM II- REN GARAPEN METODOLOGIKOA

(Atal honetan ageri diren alderdi guztiak zehaztasun handiagoz deskribatu dira Practicum II-rako Programan).

## 1.- AURKEZPENA

Pedagogiako Practicum II-ak 24 kreditu ditu, eta elkarren osagarri diren bi bloketan banatuta dago.

## 1.- I. Blokea: fakultatean

2 ECTS kreditu = 50 ordu: 34 ordu, aurrez aurrekoak, eta 16 ordu, bestelakoak

**2.- II. Blokea: praktiketako zentroetan**

22 ECTS kreditu = 550 ordu: 370 ordu, aurrez aurrekoak, eta 180 ordu, bestelakoak

## 8.2.- I. BLOKEA: PRESTAKUNTZA EDUKIEI ETA JARDUN PROFESIONALAREKIN DUTEN LOTURARI BURUZKO GOGOETA

**8.2.1.- HELBURUA:**

Ikaslea laugarren mailako practicumean kokatzea, prestakuntza-aldi horretako prestakuntza-jardueretan eta -zereginetan izan dezakeen teilakapena bideratzea, eta praktiketako prozesua kokatzeko eta aztertzeko egokiak diren ikaskuntza-tresnak zehazten laguntzea.

## 8.2.2.- PROZEDURA METODOLOGIKOA:

Tituluko laugarren mailako practicumak oinarri izan behar dituen alderdi teorikoak, testuinguruarenak, instrumentalak eta bizipenenak zehaztea du xede. Metodologia aktiboen bidez ekingo zaie aurretiko esperientzia berrikusteari, praktikak egingo diren erakundeen esparruetan aldez aurretik kokatzeari, eta horretarako funtsezko alderdi teoriko-praktikoei.

Prozesu metodologikoa bost gune hauen inguruan egituratuta dago:

## 1.- Practicum II aurkeztea eta kokatzea

Practicumaren ildo nagusiak aurkeztea eta argitzea, egitura, egin beharreko jarduerak eta ikasleek hartu beharreko konpromisoak eta izan beharreko jarrera azpimarratuta.

Practicumaren inguruan indarrean dagoen araudiari eta ikasleek bete beharreko eranskinei buruzko aurkezpena.

## 2.- Aukeren azterketa eta doikuntza

Taldearen esparruan, ikasleek aldez aurretik detektatu dituzten aukerak aurkeztuko eta aztertuko dira, eta, banaka, laugarren mailako practicumetik espero dutena eta espero dezaketena berrikusiko eta pentsatuko dira.

## 3.- Garatutako gaitasun akademikoei buruzko gogoeta

Ikasleek berriro ekingo diote aldez aurreko eduki teoriko-praktikoen gainean egindako lanari, eta irakurketa lasaia egingo dute distantzia pertsonaletik eta aurreko ikasturteetan eskuratutako ikaskuntzetatik abiatuta.

## 4.- Praktiketako zentrorako gaitasun eta trebetasun profesionalak

Ikasleek hezkuntzako esku-hartzea eta rol profesionalaren garapena bultzatzera bideratutako gaitasun profesionalei buruzko lan-prozesu batean parte hartuko dute.

## 5.- Practicum II-ra egokitutako metodologia-tresnen berreraikitzea

Ikasleek hainbat lantegitan parte hartuko dute, eta, horietan, aribidean dauden programak aztertzeko eta/edo ebaluatzeko teknikak eta diseinu-proposamenen plangintza landu daitezke, besteak beste.

## 8.3.- II. BLOKEA: ZENTRO, ZERBITZU ETA ERAKUNDEETAKO EGONALDIA

**8.3.1.- HELBURUA:**

Bloke honetan egin beharreko lanaren bidez bultzatuko da: batetik, ikasleak bere rol profesionala eraikitzea, behaketaren, gogoetaren eta praktikaren bidez, beste profesional batzuekin elkarlanean; eta, bestetik, ikaslea **profesional bezala trebatzea, zuzeneko esku-hartzearen bidez**.

## 8.3.2.- PROZEDURA METODOLOGIKOA:

Practicumak bi prozesu jarriko ditu martxan aldi berean:

## 1.- Pedagogiako praktikak zentroetan, zerbitzuetan eta erakundeetan

Practicum II-ren zati hau hasierako harreman eta behaketa fasea gainditu ondoren ikasleak esku-hartze profesionalean integratzeko moduan antolatuta dago, tituluko profilak berezko dituen gaitasunak gara ditzaten.

## 2.- Jarraipen-mintegiak eta lanketa teoriko-praktikoa Fakultatean

Mintegiak practicum honetan parte hartzen duten ikasle guztien antolakuntza- eta ikaskuntza-esparrua dira, eta, esparru horren baitan, ikasle bakoitzaren Prestakuntza Proiektuaren jarraipenari ekingo zaio. Mintegietan ikaskuntza sortzen eta sozializatzen da eta ezaguerak eskualdatzen dira, ikasleen gogoetaren eta aurkezpenen bidez, ikasle bakoitzak egindako lanetik abiatuta; beraz, laguntza-, ekoizpen- eta komunikazio-guneak dira. Gainera, informazio-iturri garrantzitsuak dira, Pedagogiako lanari buruzko erreferentziak ematen dituztelako.

Metodologia aktiboak erabiltzen dira, parte-hartzea eta praktikek lanbidearen zentzu deontologikoan duten esanahiarekiko konpromiso profesionala eta soziala sustatuko dituzten ikaskuntzak bultzatzearren.

Honako hauek dira intereseko gaietako batzuk: jardun profesionalaren egitura instituzionala eta araudi-egitura, harrera eta haren zentzua hezkuntza-harremanaren ezarpenari begira, ekintza profesionalean barneratuta dauden jarrerazko eta bizipenezko prozesuak, esku-hartzearen zentzua eta esanahia, esku hartzeko prozesuen eraikuntza eta abian jartzea, ekintza praktikoaren azterketa, harreman profesionalak eta lan koordinatua hezkuntzan, gizarte- eta lan-esparruko baldintzak, prestakuntza-beharren proiekzioa.

# 9.- AZKEN MEMORIA

Praktikei amaiera emateko, ikasleek Practicumeko Azken Memoria egingo dute. Bertan, zer egoeratan eta testuingurutan jardun diren azalduko eta analizatuko dute atal honetan ageri diren alderdi guztiak Practicum eredu bakoitzera egokitu dira. Hauen informazio zehatza eskuratzeko ikus Practicum I eta IIko programa.

Practicumeko prozesuan zehar gogoeta bultzatzeko eta azken txostena errazago egin ahal izateko, ikasleak bere esperientziari buruzko oharrak idatziko ditu eguneroko batean.

Txosten horretan hainbat alderdi landuko dira, hala nola:

1. Ikaslearen datu pertsonalak
2. Praktiketako zentroko testuinguruaren identifikazio eta analisia
	* Testuinguru orokorra: identifikazio datuak, kokalekua, zentro mota, zein erakunderen menpe dagoen, ekonomia-erregimen eta zentroaren jarduera arloa arautzen duen araudia.
	* Zentroa kokatuta dagoen esparru soziokulturala. Zer herritar motari zuzenduta dagoen, eskaintzen eta eskatzen diren zerbitzuak, proiektuak eta programak, ezaugarriak, etab.

Zentroaren antolakuntza testuingurua. Zuzendaritza eta kudeaketa organoa. Lantaldea: profesionalak, funtzioak, lan metodologia. Garatzen diren sareak.

1. Praktika prozesua
	* Praktika programaren diseinua eta erantzukizun maila. Prestakuntza Proiektua: programaren helburuak, dedikazioa, bere gain hartu dituen eginkizunak. Metodologia: jarduera programa, estrategiak eta baliabideak.
	* Pedagogoaren profil profesionala: heziketa akademiko eta zientifikoari buruzko gogoeta orokorra, trebetasunak eta jarrera pertsonalak.
	* Zentroaren beharren identifikatzea eta testuinguru jakin batean txertatzea profil profesionalari dagozkion gaitasunak erantsiz.
2. Practicumeko prozesuan kokatuta dagoen esku-hartze jardueren eta/edo proiektu/programen azterketa, baldin eta egoera hauek sortuko balira, honako fase hauek adierazita: *(Practicum II)*
	* Kontuan hartu beharreko beharrak: lehentasunen ezarpena.
	* Proiektu/programaren funtsatzea. Proiektuaren kokapena, baliabideen aurreikuspena eta hartzaileak.
	* Ezarpen- eta ebaluazio-prozedura
	* Hobetzeko proposamenak
3. Fakultatean burututako mintegietan eginiko lanaren azterketa eta hausnarketa pertsonala. Mintegietan egindako lanaren inguruko ekarpenak.
4. Praktiketako erakundetan egindako lanaren azterketa eta hausnarketa
	* Prestakuntza-ibilbidearen azterketa eta Prestakuntza Proiektuari buruzko balioespena: ikaskuntzaren emaitzak.
	* Practicumeko lantaldea: mintegietan eta praktiketako zentroan. Ikaskuntzarako ekarpenak mintegietan egindako lanaren bidez.
	* Profesionalizazioa: rol profesionala, rol profesionalari ematen zaizkion funtzioak, lanbide barruko eta lanbide arteko harremanen esparrua, lanbideko gizarte- eta lan-baldintzak, autopertzepzio profesionala.
5. Practicumaren balioespen orokorra, norberaren bizipenetan oinarrituta.

# 10.- PRACTICUMAREN EBALUAZIOA

Practicumaren ebaluazioa egiterakoan hurrengo bi atalak izango dira kontuan. Batetik, Fakultatean egindako lana dago, eta bestetik, praktiketako zentroan egindako lana. Fakultatean egindako lanari dagokionez, Practicum I-ean 5 puntuak honela esleituko dira: 2 puntu bitarte DILANari eta mintegietan egindako lanei, puntu 1 entregatu beharreko dokumentazioari eta 2 puntu bitarte azken txostenari (ikus, Practicum I-eko Programa). Practicum II-ari dagokionez, programari 5 puntu bitarte esleituko zaio (ikus, Practicum II-eko Programa). Azken nota bi atal horien baloraziotik aterako da, %50ean. Practicuma gainditzeko, bi atalak gainditu beharko dira nahitaez.

## 10.1.- FAKULTATEKO TUTOREAREN EBALUAZIOA

Fakultateko tutoreak honako elementu hauek hartuko ditu kontuan Practicuma ebaluatzeko edo balioztatzeko garaian:

* Aldez aurretik fakultatean ezarritako jarduera, mintegi eta tutoretza guztietara joatea eta parte hartzea.
* Trebetasun sozialak izatea kideekin mintzatzeko eta erlazionatzeko.
* Jardun profesionalerako estrategiak eta prozedurak erabiltzea eta garatzea.
* Practicumeko Azken Txostena:
	+ Txostenaren irizpideei eta egiturari egokitzapena: argitasuna eta koherentzia datuen aurkezpenean. Agiriaren idazkera unibertsitate mailari egokituko da.
	+ Zehaztasuna, zorroztasuna eta argitasuna txostenaren aurkezpenean eta argudiaketan. Lanbideari dagokion hiztegi zuzenaren erabilera.
	+ Analisiaren sakontze maila eta burututako praktikei buruzko gogoeta.
	+ Pedagogiako rolarekiko konpromisoa garatutako lan eremuan. Ikasketetan zehar landutako prestakuntza akademiko-zientifiko esparruan, profil profesionalaren inguruko analisia eta gogoeta.

## 10.2.- PRAKTIKETAKO ZENTROKO INSTRUKTOREAREN EBALUAZIOA

Practicuma amaitu ondoren, ikaslearen ebaluazio-orria bete beharko du praktiketako zentroko instruktoreak. Orri hori aldez aurretik jasoko du, eta bete ondoren, Fakultateko tutoreari bidali beharko dio.

Praktiketako zentroko instruktoreak honako elementu hauek hartuko ditu kontuan ebaluazioa egiteko garaian:

* Praktiketako ordu guztiak egin izana aldez aurretik erabakitako egutegiaren eta

ordutegiaren arabera.

* Jardueren betetze maila, ardura, adierazitako gaitasuna, jakin-mina, jarrera arduratsua eta gogoetatsua izatea.
* Elkarlanean aritzea, profesional-taldeen esparruan, iniziatiba.
* Ebaluazio orriaren betetzea.

# 11.- KONTAKTU INTERESGARRIAK

**Practicumeko dekanordea:**

|  |  |  |
| --- | --- | --- |
| Esther Cruz | esther.cruz@ehu.eus | 943 01 8238 |
| **Ikastegiko teknikaria:** |
| Miriam Delgado | hefa.practicum@ehu.eus | 943 015562 |

# 12.- PRACTICUMARI BURUZKO LEGEDIA

Practicumari dagokionez, indarrean dagoen legedia honako hau da:

* *1707/2011 Errege Dekretua, azaroaren 18koa, unibertsitateko ikasleek kanpoan egiten dituzten praktika akademikoak arautzen dituena.*

[*http://www.boe.es/boe/dias/2011/12/10/pdfs/BOE-A-2011-19362.pdf.*](http://www.boe.es/boe/dias/2011/12/10/pdfs/BOE-A-2011-19362.pdf)

* *UPV/EHUko graduko eta lehengo eta bigarren zikloko ikasketen gestiorako araudia. 2011/2012 ikasturtea. VIII. kapitulua. Practicuma, praktika gidatuak eta karrera amaierako proiektuak.*

[*http://www.ikasleak.ehu.es/p202-shnormhm/es/.*](http://www.ikasleak.ehu.es/p202-shnormhm/es/)